CELEX: 
Language: fi
Date: 2019-12-17 00:00:00
Title: KOMISSION DELEGOITU DIREKTIIVI (EU) …/…, romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta siltä osin kuin kyse on tietyistä lyijyn ja lyijy-yhdisteiden käyttöä osissa koskevista poikkeuksista

EUROOPAN
                            KOMISSIO
                                                     Bryssel 17.12.2019
                                                     C(2019) 9121 final
                   KOMISSION DELEGOITU DIREKTIIVI (EU) …/…,
                                      annettu 17.12.2019,
   romuajoneuvoista annetun Euroopan parlamentin ja neuvoston direktiivin 2000/53/EY
     liitteen II muuttamisesta siltä osin kuin kyse on tietyistä lyijyn ja lyijy-yhdisteiden
                           käyttöä osissa koskevista poikkeuksista
                           (ETA:n kannalta merkityksellinen teksti)
FI                                                                                           FI
 ---pagebreak---                                                   PERUSTELUT
   DELEGOIDUN SÄÄDÖKSEN TAUSTA
   Tällä komission delegoidulla direktiivillä muutetaan romuajoneuvoista annetun Euroopan
   parlamentin ja neuvoston direktiivin 2000/53/EY1 liitettä II sen mukauttamiseksi tekniikan ja
   tieteen kehitykseen. Kyse on neljästä lyijyä sisältäviä käyttötarkoituksia koskevasta
   poikkeuksesta. Delegoidun säädöksen luonnos on laadittu romuajoneuvodirektiivin
   mukaisella menettelyllä liitteen II muuttamiseksi teknisen ja tieteellisen kehityksen
   mukaisesti, ja siinä on noudatettu romuajoneuvodirektiivin 4 artiklan 2 kohdan b alakohdassa
   sekä romuajoneuvoista annetun direktiivin 2000/53/EY, paristoista ja akuista sekä käytetyistä
   paristoista ja akuista annetun direktiivin 2006/66/EY ja sähkö- ja elektroniikkalaiteromusta
   annetun direktiivin 2012/19/EU muuttamisesta annetun direktiivin (EU) 2018/8492 1 artiklan
   1 kohdassa säädettyä menettelyä.
   Romuajoneuvodirektiivissä rajoitetaan tiettyjen vaarallisten aineiden käyttöä 1. heinäkuuta
   2003 jälkeen markkinoille saatettavien ajoneuvojen materiaaleissa ja osissa, kuten direktiivin
   4 artiklan 2 kohdan a alakohdassa säädetään. Unionin markkinoille saatettavat ajoneuvot ja
   osat eivät tällä hetkellä saa sisältää lyijyä, elohopeaa, kadmiumia eivätkä kuudenarvoista
   kromia.3
   Romuajoneuvodirektiivin liitteessä II luetellaan ne tiettyihin käyttötarkoituksiin tarkoitetut
   ajoneuvojen materiaalit ja osat, joihin ei sovelleta direktiivin 4 artiklan 2 kohdassa tarkoitettua
   aineiden käyttörajoitusta.
   Direktiivin 4 artiklan 2 kohdan b alakohdassa säädetään, että liitettä II muutetaan
   säännöllisesti tekniikan ja tieteen kehityksen mukaistesti. Romudirektiivin 4 artiklan 2 kohdan
   b alakohtaa muuttavassa direktiivin (EU) 2018/849 1 artiklassa puolestaan säädetään, että
   tällainen liitteen II muutos tehdään delegoidulla säädöksellä.
   SÄÄDÖKSEN HYVÄKSYMISTÄ EDELTÄNEET KUULEMISET
   Liitteessä II olevilla nykyisillä poikkeuksilla 8 e, 8 f b, 8 g ja 8 j sallitaan lyijyn käyttö
   juotteissa. Romuautodirektiivin liitteessä II säädetään, että poikkeuksia 8 e, 8 f b ja 8 g on
   tarkasteltava uudelleen vuonna 2019.4 Poikkeusta 8 j on tarkasteltu uudelleen alan teknisiä
   ongelmia koskevien tuoreimpien tietojen valossa.
   Näiden poikkeusten arvioimiseksi komissio käynnisti selvityksen vaaditun teknisen ja
   tieteellisen arvioinnin tekemiseksi.5 Siihen sisältyi kahdeksan viikon mittainen kyseistä
   hakemusta koskenut sidosryhmien avoin verkkokuuleminen.
   Poikkeuksen 8 e osalta arvioitiin komponenttien ja materiaalien suhteen saavutettua edistystä
   sitten vuosina 2015–2016 tehdyn edellisen tarkastelun (liitteen II seitsemäs muutos).
   Erityisesti arvioitiin, oliko lyijyn korvaaminen tai poistaminen pienten puolijohdepalojen
   liitoksissa edelleen teknisesti ja tieteellisesti mahdotonta toteuttaa. Lisäksi selvitettiin
   käytettävissä olevien lyijyttömien ratkaisujen osalta, ovatko ne ja missä määrin ne ovat
   hyväksyttävissä tai jo hyväksyttyjä käytettäviksi autoteollisuuden käyttötarkoituksissa.
   1
            EYVL L 269, 21.10.2000, s. 34.
   2
            EUVL L 150, 14.6.2018, s. 93.
   3
            Ks. romuajoneuvodirektiivin 4 artiklan 2 kohdan a alakohta.
   4
            Komission direktiivi (EU) 2017/2096 romuajoneuvoista annetun Euroopan parlamentin ja neuvoston
            direktiivin 2000/53/EY liitteen II muuttamisesta (EUVL L 299, 16.11.2017, s. 24).
   5
            http://ec.europa.eu/environment/waste/elv/events_en.htm.
FI                                                         1                                               FI
 ---pagebreak---    Sidosryhmien saatavissa olevien tietojen perusteella vaikuttaa siltä, että lyijyn käyttö on
   edelleen väistämätöntä. Asiaa tarkasteltaisiin ehdotuksen mukaan uudelleen vuonna 2024.
   Poikkeuksen 8 f b osalta arvioinnissa kävi ilmi, että lyijyttömiä compliant pin -tyyppisiä
   nastaliitinjärjestelmiä (CoPICS) on yhä enemmän saatavilla. Koska tarvitaan kuitenkin jonkin
   verran lisäaikaa, jotta voidaan ottaa huomioon autoteollisuuden vastuu tuotteidensa
   turvallisuudesta, poikkeuksen voimassaolo päättyy 31. joulukuuta 2023 mennessä.
   Poikkeus 8 g koskee kaikkia suunniteltavia, valmistettavia ja nykyisin markkinoilla olevia
   automalleja. Ajoneuvoissa käytettäviä käyttötarkoituksia ovat esimerkiksi elektroninen
   ajonvakautusjärjestelmä, kehittyneet hätäjarrutusjärjestelmät, etäisyysvaroitusjärjestelmät,
   kaistavahtijärjestelmä, etuprojektiojärjestelmät, jalankulkijoiden suojelu, vety- ja hybridiautot,
   autoradiot, näyttöjärjestelmät ja navigointi. Raportissa arvioitiin myös sitä, voitaisiinko
   tiettyjen vaarallisten aineiden käytön rajoittamisesta sähkö- ja elektroniikkalaitteissa annetun
   Euroopan parlamentin ja neuvoston direktiivin 2011/65/EU6 (RoHS-direktiivi) liitteessä III
   olevan poikkeuksen 15 a uutta sanamuotoa käyttää poikkeuksessa 8 g. Tarvitaan kuitenkin
   siirtymäaika, jonka puitteissa kääntösiru–johdinsarja-kokoonpanoihin (flip chip on lead frame
   (FCOL)) voidaan tehdä tarvittavat mukautukset. Sen jälkeen otetaan 1. lokakuuta 2022 lähtien
   käyttöön uusi sanamuoto, jolla poikkeuksen soveltamisalaa kavennetaan RoHS-direktiivin
   liitteessä III olevan poikkeuksen 15 sanamuodon mukaisesti. Siihen saakka sovelletaan
   nykyistä poikkeusta. Asiaa tarkasteltaisiin ehdotuksen mukaan uudelleen vuonna 2024.
   Poikkeuksen 8 j tapauksessa käytettävissä on lyijyttömiä ratkaisuja. Vaikka ei voidakaan
   sulkea pois sitä mahdollisuutta, että lyijy voidaan korvata, joidenkin käyttötarkoitusten osalta
   ei vielä ole tyydyttäviä testituloksia. EU:n politiikan ja säännöstön mukaisesti toimitaan niin,
   että nykyisen poikkeuksen 8 j voimassaolo päättyy 31. joulukuuta 2019 ja uutta,
   soveltamisalaltaan suppeampaa poikkeusta 8 k sovelletaan 31. joulukuuta 2023 asti.
   Poikkeuksista tehdyn arvioinnin sisältävä loppuraportti on julkaistu.7
   Komissio kuuli romuajoneuvodirektiivin nojalla annettavia delegoituja säädöksiä käsittelevää
   jäsenvaltioiden asiantuntijaryhmää 8. maaliskuuta 2019 pidetyssä asiantuntijaryhmän
   kokouksessa. Kokouksessa käsiteltiin arvioinnissa esiin tulleita haasteita erityisesti
   poikkeuksen 8 j osalta ja kuultiin jäsenvaltioiden näkemykset asiasta. Komissio kuuli
   romuajoneuvodirektiivin nojalla annettavia delegoituja säädöksiä käsittelevää jäsenvaltioiden
   asiantuntijaryhmää uudelleen 3. syyskuuta 2019 pidetyssä kokouksessa, jossa esitetyt
   näkemykset otettiin tiedoksi.
   Delegoidun säädöksen luonnoksesta on ilmoitettu neuvostolle ja Euroopan parlamentille.
   DELEGOIDUN SÄÄDÖKSEN OIKEUDELLINEN SISÄLTÖ
   Delegoidulla direktiivillä myönnetään poikkeus direktiivin 2000/53/EY 4 artiklan 1 kohdassa
   säädetyistä rajoituksista, jotka koskevat lyijyn käyttöä tiettyihin käyttötarkoituksiin. Poikkeus
   sisällytetään direktiivin liitteeseen II.
   Välineenä on delegoitu direktiivi, kuten direktiivissä (EU) 2018/849 säädetään. Näin täytetään
   erityisesti sen 1 artiklan 1 kohdan b alakohdassa säädetyt asiaa koskevat vaatimukset.
   Saatujen tietojen perusteella komissio ehdottaa seuraavaa:
   Poikkeuksen 8 e tapauksessa lyijyn käyttö on edelleen väistämätöntä, joten lyijyn käyttöä
   jatketaan ja asiaa tarkastellaan uudelleen vuonna 2024.
   6
            EUVL L 174, 1.7.2011, s. 88.
   7
            https://ec.europa.eu/environment/waste/elv/events_en.htm
FI                                                        2                                           FI
 ---pagebreak---    Poikkeuksen 8 g tapauksessa lyijyn käyttö on edelleen väistämätöntä, joten lyijyn käyttöä
   jatketaan. Nykyinen sanamuoto kuitenkin säilytettäisiin 30. syyskuuta 2022 saakka, jotta
   autoteollisuus voi mukautua soveltamisalan muutoksiin. Uusi, soveltamisalaltaan suppeampi
   poikkeus tulisi voimaan 1. lokakuuta 2022, ja asiaa tarkasteltaisiin uudelleen vuonna 2024.
   Poikkeuksen 8 f b tapauksessa lyijyn käyttöä voidaan välttää, joten ehdotuksena on, että lyijyn
   käyttöä koskeva poikkeus lopetetaan.
   Poikkeuksella 8 j sallitaan lyijyn käyttö laminoidussa lasissa olevia juotoksia varten
   käytettävissä juotteissa, kun kyse on ennen 1. tammikuuta 2020 tyyppihyväksytyistä
   ajoneuvoista ja niiden varaosista. Poikkeuksen 8 j tapauksessa lyijyn käyttöä voidaan välttää.
   Ei kuitenkaan ole varmaa, että lyijyn käytölle olisi tällä hetkellä käytettävissä sopivia
   vaihtoehtoja joidenkin käyttötarkoitusten osalta. Sen vuoksi on aiheellista rajata poikkeuksen
   soveltamisalaa rajoitetun ajan seuraavasti:
   8. k) Lämmityslaitteiden juotteet, joissa kuumennusvirta seinämäpaksuudeltaan enintään
   2,1 mm olevien laminoitujen lasien yksittäisten levyjen juotosliitosta kohti on 0,5 A tai
   suurempi. Tämä poikkeus ei koske välikerrospolymeeriin upotettuihin liittimiin käytettäviä
   juotoksia, kun kyse on ennen 1. tammikuuta 2024 tyyppihyväksytyistä ajoneuvoista ja niiden
   varaosista.
   Suhteellisuusperiaatteen mukaisesti tässä direktiivissä ei ylitetä sitä, mikä on tarpeen näiden
   tavoitteiden saavuttamiseksi.
   Ehdotuksella ei ole vaikutuksia EU:n talousarvioon.
FI                                                3                                                FI
 ---pagebreak---                          KOMISSION DELEGOITU DIREKTIIVI (EU) …/…,
                                           annettu 17.12.2019,
     romuajoneuvoista annetun Euroopan parlamentin ja neuvoston direktiivin 2000/53/EY
       liitteen II muuttamisesta siltä osin kuin kyse on tietyistä lyijyn ja lyijy-yhdisteiden
                                 käyttöä osissa koskevista poikkeuksista
                                  (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon romuajoneuvoista 18 päivänä syyskuuta 2000 annetun Euroopan parlamentin
   ja neuvoston direktiivin 2000/53/EY8 ja erityisesti sen 4 artiklan 2 kohdan b alakohdan,
   sekä katsoo seuraavaa:
   (1)      Direktiivin 2000/53/EY 4 artiklan 2 kohdan a alakohdan mukaan jäsenvaltioiden on
            varmistettava, että 1 päivän heinäkuuta 2003 jälkeen markkinoille saatettavien
            ajoneuvojen materiaalit ja osat eivät sisällä lyijyä, elohopeaa, kadmiumia eikä
            kuusiarvoista kromia.
   (2)      Direktiivin 2000/53/EY liitteessä II luetellaan ne ajoneuvojen materiaalit ja osat,
            joihin ei sovelleta direktiivin 4 artiklan 2 kohdan a alakohdassa säädettyä
            käyttökieltoa. Liitteen II mukaan poikkeuksia 8 e, 8 f b ja 8 g tarkastellaan uudelleen
            vuonna 2019. Myös poikkeusta 8 j on arvioitava uudelleen tuoreimpien teknistä ja
            tieteellistä kehitystä koskevien tietojen valossa.
   (3)      Arvioitaessa poikkeuksia 8 e ja 8 g näiden tietojen valossa päädyttiin siihen, että lyijyn
            käytölle näiden poikkeusten piiriin kuuluvissa materiaaleissa ja osissa ei tällä hetkellä
            ole sopivia vaihtoehtoja. Sen vuoksi olisi vahvistettava päivämäärä näistä
            poikkeuksista tehtävälle uudelle arvioinnille. Poikkeusta 8 g olisi kuitenkin
            täsmennettävä siten, että sen soveltamisalaa kavennetaan. Jotta autoteollisuudella olisi
            aikaa mukautua näihin muutoksiin, olisi poikkeuksen 8 g nykyistä soveltamisalaa
            sovellettava edelleen ennen 1 päivää lokakuuta 2022 tyyppihyväksyttyjen ajoneuvojen
            osalta ja poikkeuksen kapeampaa soveltamisalaa kyseisestä päivämäärästä lähtien
            tyyppihyväksyttyjen ajoneuvojen osalta.
   (4)      Poikkeuksen 8 f b arvioinnissa päädyttiin toteamaan, että lyijyn käyttöä kyseisen
            poikkeuksen piiriin kuuluvissa käyttötarkoituksissa ei pitäisi jatkaa, koska lyijyn
            käytölle on näissä käyttötarkoituksissa vaihtoehtoja.
   (5)      Arvioitaessa poikkeusta 8 j, jolla sallitaan lyijyn käyttö laminoidussa lasissa oleviin
            juotoksiin käytettävissä juotteissa, päädyttiin toteamaan, että joissakin
            käyttötarkoituksissa on olemassa vaihtoehtoja lyijyn käytölle laminoidussa lasissa
            olevia juotoksia varten käytettävissä juotteissa. On kuitenkin joitakin lasilevyjä ja
            käyttötarkoituksia, joiden osalta ei ole varmaa, että lyijyn käytölle olisi tällä hetkellä
   8
          EYVL L 269, 21.10.2000, s. 34.
FI                                                    4                                                FI
 ---pagebreak---             sopivia vaihtoehtoja. Sen vuoksi on aiheellista vahvistaa uusi, suppeampi poikkeus 8
            k, jota sovelletaan näihin lasilevyihin ja käyttötarkoituksiin.
   (6)      Poikkeus 8 j koskee vain ajoneuvoja, jotka on tyyppihyväksytty ennen 1 päivää
            tammikuuta 2020. Jotta voidaan varmistaa, että lyijyn käyttö sallitaan poikkeuksen
            nojalla edelleen niiden lasilevyjen ja käyttötarkoitusten tapauksessa, joissa ei ole
            varmaa, että lyijyn käytölle olisi tällä hetkellä sopivia vaihtoehtoja, on aiheellista, että
            uutta poikkeusta 8 k sovelletaan mahdollisimman pian. Sen vuoksi tämän direktiivin
            olisi tultava voimaan kiireellisesti.
   (7)      Direktiiviä 2000/53/EY olisi näin ollen muutettava,
   ON HYVÄKSYNYT TÄMÄN DIREKTIIVIN:
                                                  1 artikla
   Muutetaan direktiivin 2000/53/EY liite II tämän direktiivin liitteen mukaisesti.
                                                  2 artikla
   1.         Jäsenvaltioiden on annettava ja julkaistava tämän direktiivin noudattamisen
              edellyttämät lait, asetukset ja hallinnolliset määräykset viimeistään [...] päivänä
              [...]kuuta [...] [xxx kuukauden kuluttua julkaisemisesta]. Niiden on viipymättä
              toimitettava nämä säännökset kirjallisina komissiolle.
   Näissä jäsenvaltioiden antamissa säädöksissä on viitattava tähän direktiiviin tai niihin on
   liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä,
   miten viittaukset tehdään.
   2.         Jäsenvaltioiden on toimitettava tässä direktiivissä tarkoitetuista kysymyksistä
              antamansa keskeiset kansalliset säännökset kirjallisina komissiolle.
                                                  3 artikla
   Tämä direktiivi tulee voimaan sitä päivää seuraavana päivänä, jona se julkaistaan Euroopan
   unionin virallisessa lehdessä.
                                                  4 artikla
   Tämä direktiivi on osoitettu kaikille jäsenvaltioille.
   Tehty Brysselissä 17.12.2019
                                                   Komission puolesta
                                                   Puheenjohtaja
                                                   Ursula VON DER LEYEN
FI                                                    5                                                  FI
 ---documentbreak---                             EUROOPAN
                            KOMISSIO
                                                      Bryssel 17.12.2019
                                                      C(2019) 9121 final
                                                      ANNEX
                                              LIITE
                                           asiakirjaan
                                Komission delegoitu direktiivi
   romuajoneuvoista annetun Euroopan parlamentin ja neuvoston direktiivin 2000/53/EY
     liitteen II muuttamisesta siltä osin kuin kyse on tietyistä lyijyn ja lyijy-yhdisteiden
                           käyttöä osissa koskevista poikkeuksista
FI                                                                                           FI
 ---pagebreak---                                                   LIITE
   Muutetaan direktiivin 2000/53/EY liite II seuraavasti:
   1)     Korvataan kohta 8 e seuraavasti:
   8. e) Lyijy korkeiden sulamislämpötilojen                     (2)          X
   juotoksissa (lyijyperustaiset seokset, jotka
   sisältävät lyijyä vähintään 85 painoprosenttia)
   2)       Korvataan kohta 8 f b seuraavasti:
   8. f) b) Lyijy compliant pin ‑ tyyppisissä          Ennen 1.               X
   nastaliitinjärjestelmissä, muualla kuin             tammikuuta 2024
   ajoneuvojen johdinsarjojen liittimien               tyyppihyväksytyt
   kytkentäalueella                                    ajoneuvot ja niiden
                                                       varaosat
   3)       Korvataan kohta 8 g seuraavasti:
   8. g) i) Lyijy juotoksissa, joilla                  Ennen 1. lokakuuta     X
   mahdollistetaan         toimiva       sähköliitos   2022
   puolijohdepalan        ja     alustan     välillä   tyyppihyväksytyt
   integroitujen piirien kääntösiru- eli flip chip -   ajoneuvot ja niiden
   tekniikassa|                                        varaosat
   8. g) ii) Lyijy juotoksissa, joilla                           (2)          X
   mahdollistetaan         toimiva       sähköliitos   1. lokakuuta 2022 ja
   puolijohdepalan        ja     alustan     välillä   sen jälkeen
   integroitujen piirien kääntösiru- eli flip chip -   tyyppihyväksytyt
   tekniikassa, kun sähköliitäntä koostuu              ajoneuvot ja niiden
   jostakin seuraavista:                               varaosat
   (i)    puolijohdeteknologian solmupiste, joka
          on vähintään 90 nm,
   (ii) yksi puolijohdepala, jonka koko on
          vähintään, 300 mm2 missä tahansa
          puolijohdeteknologian solmupisteessä,
   (iii) pinotut puolijohdepalaryhmät, joissa
          yksi puolijohdepala on vähintään 300
          mm2 tai piivälittäjä vähintään 300 mm2.
   4)       Lisätään kohta 8 k seuraavasti:
   8. k) Lämmityslaitteiden juotteet, joissa           Ennen               1. X(4)
   kuumennusvirta            seinämäpaksuudeltaan      tammikuuta       2024
   enintään 2,1 mm olevien laminoitujen lasien         tyyppihyväksytyt
   yksittäisten levyjen juotosliitosta kohti on        ajoneuvot ja niiden
   0,5 A tai suurempi. Tämä poikkeus ei koske          varaosat
   välikerrospolymeeriin upotettuihin liittimiin
   käytettäviä juotoksia.
FI                                                   1                             FI